Урыстәыла омикрон-штамм ахҭысқәа 30 аарԥшуп
12:39 21.12.2021 (ирҿыцуп: 12:41 21.12.2021)
© Sputnik / Леон Адлейба Лаборатория
© Sputnik / Леон Адлейба
Агәабзиарахьчаразы адунеизегьтәи аиҿкаара омикрон-штамм "агәҭынчымра цәырнагоит" ҳәа ахнаҳәааит.
АҞӘА, ԥхынҷкәын 21 - Sputnik. Урыстәыла омикрон-штамм ахҭысқәа 30 аарԥшуп, ааҿкы зыдбалоу рҭагылазаашьа бжьаратәуп, иҳәеит Агәабзиарахьчара аминистр ихаҭыԥуаҩ Виктор Фисенко. Абри атәы аҩуеит РИА Новости.
"30-ҩык ирыдбалоуп. Ихьанҭоу аӡәгьы дыҟам", - иҳәеит аминистр ихаҭыԥуаҩ.
Уаанӡа акоронавирус SARS-CoV-2 авариант ҿыц рыдбалан 25-ҩык.
Ааигәа Ботсванеи Аладатәи Ареспубликеи рҿы акоронавирус штамм ҿыц B.1.1.529 цәырҵит. Иара 32 еиҭакра амоуп S-хӡы аҿы. Агеном SARS-CoV-2 аҿы аҽеиҭакра ари авариант атәымцәеижьҿагылақәа ирнышәоит, зиммунитет лаҟәу, иаҳҳәап ВИЧ зыхьуа рҿоуп ахы ахьакыз ҳәа ргәы иаанагоит аҵарауаа.
17 Ԥхынҷкәын 2021, 11:51
Агәабзиарахьчараз адунеизегьтәи аиҿкаара имҩаԥнагаз аилатәараҿы иазгәанаҭеит B.1.1.529 шәарҭоуп ҳәа. Уи иарҭеит абырзен алфавит 15-тәи анбан ахьӡ "омикрон". Ари аштамм рыхьыр ауеит уаанӡа изхыхгахьазгьы алаҵа ҟазҵахьазгьы.
Уажәазы аԥыжәара амоуп ҵыԥх Индиа ицәырҵыз дельта-штамм B.1.617.2, аха аҵарауаа уи ацынхәрас "омикрон" ааиуеит ҳәа иршьоит. Аҵыхәтәантәи адыррала 70 тәыла рҿы ашьҭа рбахьеит.
21 Ԥхынҷкәын 2021, 10:00